# Pol Tarrés i Roca

Pol Tarrés i Roca (Rellinars, 29 de setembre de 1993) és un pilot català d'enduro i ral·li raid que va començar la seva carrera com a pilot de trial. D'aquesta modalitat en fou Campió del Món juvenil i Campió d'Europa júnior el 2010 i Campió d'Europa juvenil el 2009. Pol és germà d'Anna Tarrés i fill de Francesc Tarrés i Sànchez, germà gran de Jordi Tarrés i, per tant, nebot del set vegades Campió del Món de trial.

## Trajectòria esportiva

De ben petit va seguir la tradició familiar i tingué en son oncle un model a seguir, com ell mateix ha declarat: «El meu oncle per a mi sempre serà la gran figura a imitar i, perquè no, a intentar superar». La seva carrera esportiva va començar aviat, guanyant el Campionat de Catalunya en categoria Iniciació a 9 anys, i a només 15 ja acumulava 5 campionats de Catalunya en Iniciació i Juvenil, un d'Europa Inter, un d'Espanya Cadet i un de Catalunya Màster 125. Després d'haver format part de l'equip SPEA Tarrés Trial Team, dirigit pel seu oncle (dins el qual hi havia també Pere Borrellas i Francesc Moret) i amb son pare de motxiller unes quantes temporades, des del 2013 formà part de l'equip Sherco.
El 2016 fitxà pel nou equip del seu oncle Jordi Tarrés, TRS, però a mitjan temporada anuncià de forma inesperada la seva retirada del món de la competició. Des d'aleshores s'ha dedicat a l'enduro i a tota mena de modalitats fora d'asfalt.

## Palmarès en trial

Font:

### Competicions superiors

| Any | Motocicleta | C. del Món júnior | CET | CETI |
| 2011 | Gas Gas | 2n | 6è | 5è |
| 2012 | JTG | - | 11è | 8è |
| 2013 | Sherco | 2n | 7è | 5è |
| | | C. del Món | CET | CETI |
| 2014 | Sherco | 9è | 6è | - |
| 2015 | Sherco | 12è | 10è | - |
| 2016 | TRRS | 16è | 10è | - |

### Competicions inicials

| Any | Motocicleta | C. d'Europa juvenil 125cc | Campionat d'Espanya | Campionat de Catalunya | Altres | Títols |
| 2000 | ? | - | - | 2n Iniciació 50cc | | - |
| 2001 | ? | - | - | 2n Iniciació 50cc | | - |
| 2002 | ? | - | - | 1r Iniciació 50cc | | 1 |
| 2003 | ? | - | - | 1r Aleví 80cc | | 1 |
| 2004 | ? | - | - | 2n Juvenil 80cc | | - |
| 2005 | ? | - | - | 1r Juvenil 80cc | | 1 |
| 2006 | Gas Gas | - | 16è Cadet | 1r Juvenil 80cc 1r Promo 125cc | | 2 |
| 2007 | Gas Gas | - | 2n Cadet 125cc | 2n Màster 125cc | C. Eur. Inter 125cc | 1 |
| 2008 | Gas Gas | 2n | 1r Cadet 125cc | 1r Màster 125cc | | 2 |
| 2009 | Gas Gas | 1r | 1r Júnior 125cc | ? | | 2 |
| 2010 | Gas Gas | - | 1r TR2 1r Júnior indoor | 1r Promo | C. Món juv. 125cc C. d'Europa júnior | 5 |
| Total títols | Total títols | 1 | 4 | 7 | 3 | 15 |
* ↑ Al total de títols s'hi compten tots els campionats nacionals, estatals o internacionals guanyats

## Referències

* 1 2 «The rider... Tarrés Pol» (en anglès). trialonline.org. [Consulta: 11 febrer 2011].
* ↑ «El SPEA Tarrés Trial Team crece» (en castellà). jorditarres.com. [Consulta: 2 maig 2010].
* ↑ «Spea Tarrés Trial Team, una aposta de futur» (PDF). trial-club.com, 23-02-2007. [Consulta: 15 març 2022].
* ↑ «Pol Tarrés es retira». lesportiudecatalunya.cat. L'Esportiu, 17-06-2016. [Consulta: 12 agost 2017].
* ↑ «Dossier de prensa. Spea Tarrés trial team» (PDF) (en castellà). jorditarres.com. [Consulta: 2 maig 2010].
* 1 2 «Pol Tarrés se lleva el título de TR2» (en castellà). SOLO MOTO Off road. Alesport, SA [Barcelona], núm. 126, 1-2011, p. 19.

### Bibliografia

* «Presentación del Equipo de Trial Spea Tarres 2009» (en castellà). motociclismo.es, 25-03-2009. [Consulta: 2 maig 2010].

## Enllaços externs

* Pàgina dedicada a Pol Tarrés (castellà)
* Vídeo de Pol Tarrés en acció (castellà)
* Vídeo de Pol Tarrés al pati de son oncle Jordi Tarrés (francès)